Όλα είναι δρόμος

Όλα είναι δρόμος είναι ο τίτλος μιας σπονδυλωτής ελληνικής δραματικής ταινίας του 1998, σε σκηνοθεσία Παντελή Βούλγαρη. Το σενάριο το έγραψε ο σκηνοθέτης σε συνεργασία με τον Γιώργο Σκαμπαρδώνη. Πρωταγωνιστούν οι Δημήτρης Καταλειφός, Θανάσης Βέγγος και Γιώργος Αρμένης.Διευθυντής Φωτογραφίας ήταν ο Γιώργος Φρέντζος, ενώ τον ήχο φρόντισε ο Αντώνης Σαμαράς.

 Τρεις διαφορετικές ιστορίες που έχουν ως κοινό χαρακτηριστικό τον ανθρώπινο πόνο. Ένας αρχαιολόγος ταξιδεύει να συναντήσει τους φίλους του γιου του, Αλέξη, ο οποίος αυτοκτόνησε στα είκοσί του χρόνια, όταν ήταν φαντάροςστη σκοπιά. Παράλληλα, κάνει μια αρχαιολογική ανακάλυψη στους Φιλίππους, πέφτοντας πάνω στον ασύλητο τάφο με το λείψανο ενός αξιωματικού των ελληνιστικών χρόνων. Κατά το ταξίδι της αναζήτησής του, ο αρχαιολόγος ανακαλύπτει ακόμα και μια βιντεοκασέτα από ένα γλέντι στο στρατόπεδο, που αποτυπώνει το τελευταίο Πάσχα που γιόρτασε το παιδί του. Κοντά στα ελληνοτουρκικά σύνορα, στο Δέλτα του Έβρου, ζει ένας ηλικιωμένος θηροφύλακας, ο Αντώνης, ο οποίος έχει συναισθηματικό δέσιμο με τα σπάνια πουλιά που ζουν στην περιοχή. Φιλοξενεί με χαρά τους ορνιθολόγους που επισκέπτονται την περιοχή για να δουν τα πουλιά. Η συμπεριφορά του όμως αλλάζει, όταν ένας ασυνείδητος σκοτώνει με μια επανληπτική καραμπίνα την τελευταία νανόχηνα. Μέσα σε μια βάρκα, ο Αντώνης σκοτώνει με τη σειρά του τον κυνηγό. Ο Μάκης Τσετσένογλου, ένας πρόσφατα χωρισμένος μεσήλικας μεγαλέμπορος επίπλων πολυτελείας στο Κιλκίς δεν μπορεί να ξεπερασει ότι η Τασούλα, η γυναίκα του, πήρε το παιδί μαζί της. Για να πνίξει τον πληγωμένο του εγωισμό πηγαίνει στο επαρχιακό σκυλάδικο ονόματι Βιετνάμ όπου και είναι τακτικός θαμώνας, και αφού σπάσει όλα τα πιάτα, ραντίσει την τραγουδίστρια με καλάθια ροδοπέταλα, ξηλώσει μέχρι και τις πορσελάνες από τις τουαλέτες, αποφασίζει να σπάσει και το μαγαζί. Διαπραγματεύεται επί τόπου με τον μαγαζάτορα, δίνει όλα του τα εκατομμύρια σε επιταγή και φωνάζει τον Ηλία με την μπουλντόζα του. Το γλέντι μεταφέρεται μπροστά στο μαγαζί, τα όργανα συνεχίζουν το πρόγραμμα, ο Ηλίας καταφτάνει με την μπουλντόζα, και υπό την συνοδεία της μουσικής ισοπεδώνεται το κτίριο. Ο επιπλάς εξιλεωμένος περιλούζει τα ρούχα του με την τελευταία μπουκάλα ουίσκι, ανάβει φωτιά στη καπαρντίνα του που πάντοτε τη φοράει και δεν την βγάζει ποτέ, και με τα όργανα να ξεφαντώνουν, ενώ ο ήλιος στο βάθος ανατέλει, χορεύει το τελευταίο του ζεϊμπέκικο απομακρυνόμενος μέσα στα χωράφια. Δημήτρης Καταλειφός - αρχαιολόγος Θανάσης Βέγγος - Αντώνης Γιώργος Αρμένης - Μάκης Τσετσένογλου Κώστας Καζανάς - ως λοχίας Αγγελική Λεμονή - Ελένη Στέλλα Καζάζη - Τασούλα Αγάπιος Αγαπίου - καντινιέρης Χρύσα Αβράμη - Βέτα Αφρούλη Μπέρσου - Ειρήνη Γιώργος Δινάλης - νεκροκομιστής Αλέξανδρος Ευκλείδης - Σταύρος Πέννυ Φωτιάδη - κονσοματρίς Μαρία Φράγκου - κοπέλα Μενέλαος Χαζαράκης - σερβιτόρος Θοδωρής Ιγνατιάδης - φαντάρος Νίκος Καπέλιος - βοηθός αρχαιολόγος Κώστας Καπετάνιος - αγόρι Κυράκος Κατέχης - σερβιτόρος Χάρης Κεδίκος - καφετζής Όλγα Κλήμη - μητέρα Δημήτρης Κολοβός - βαρκάρης Κατερίνα Λούρη - κονσοματρίς Γρηγόρης Μανωλόπουλος - Άμλετ Μαίρη Μαράντη - Μαίρη Μαράντη Κυριακή Μαθέ - κονσοματρίς Γιάννης Μόχλας - Νικ Αλέξανδρος Μούκανος - Νίκος Γιώργος Νάσιος - νεκροκομιστής Τάσος Πανταζής - κυνηγός Ευθύμης Παππάς - Αλέξης Σταύρος Παρχαρίδης - νεκροκομιστής Βάνα Πασχάλη - κονσοματρίς Νίκος Πασχούλας - μπάρμαν Ρεγγίνα Ρεμένσιους - Λιβ Κατερίνα Σαγιά - γυναίκα Σοφία Σιδηροπούλου - κονσοματρίς Ευανθία Σοφρωνίδου - κοπέλα Έφη Σταμούλη - Χρύσα Χριστόδουλος Στυλιανού - σερβιτόρος Θόδωρος Τεκνετζίδης - διοικητής Αλέξανδρος Τσακίρης - αφεντικό Στέργιος Τζαφέρης - Γιάννης Ρένα Βιολάντη - Ρένα Βιολάντη Η μουσική της ταινίας είναι του Σταμάτη Σπανουδάκη. Μουσική τραγουδιών: Μάκης Γιαπράκας. Στίχοι: Γιώργος Λεκάκης κ.ά. Το σκυλάδικο στο οποίο γυρίστηκε το Βιετνάμ λεγόταν "Ζυγός" και βρισκόταν στην οδό Λαγκαδά, στη δυτική έξοδο της Θεσσαλονίκης.Η ταινία, που είναι αφιερωμένη στη μνήμη του Τάκη Κανελλόπουλου, απέσπασε δύο βραβεία: μακιγιάζ και Α' ανδρικού ρόλου (Γιώργος Αρμένης) στα Κρατικά Βραβεία Υπουργείου Πολιτισμού του 1998. Όλα είναι δρόμος στο Veggos.gr]